Audi R8

Audi R8 ("Typ" 42) je športový automobil s podĺžne uloženým, v strede montovaným motorom, ktorý používa permanentný systém pohonu všetkých kolies quattro. Bol predstavený nemeckou automobilkou Audi AG v roku 2006.
Automobil bol exkluzívne navrhnutý, vyvinutý a vyrobený v quattro GmbH, ktorá je súkromnou dcérskou spločnosťou Audi AG. R8 je založené na platforme Lamborghini Gallarda. Základná konštrukcia R8 je založená na "Audi Space Frame" a používa hliníkový monokok, ktorá je postavená na princípe priestorového rámu. R8 sú vyrábané cez quattro GmbH v renovovanej továrni v Neckarsulme v Nemecku.
V roku 2005 Audi oznámilo, že meno úspešného pretekárskeho automobilu Audi R8 by sa použilo pre meno cestného automobilu v roku 2007. Audi R8 založený na automobilovom koncepte Audi LeMans Quattro sa objavil v roku 2003 na Medzinárodnom autosalóne v Ženeve a tiež v roku 2003 na Medzinárodnom autosalóne vo Frankfurte. R8 bol oficiálne predstavený na Medzinárodnom autosalóne v Paríži dňa 30. septembra 2006. 6-násobný víťaz pretekov 24 hodín Le Mans Jacky Ickx popísal R8 ako "najlepšie ovládateľné auto dneška".
Audi R8 sa používa ako safety car v pretekoch DTM a v motocyklových pretekoch BSB.
Výroba.
Na výrobu R8 v quattro GmbH je sedemdesiat pracovníkov vybavených 5000 unikátnymi dielmi. Továreň v Neckarsulme bola rekonštruovaná za cenu 28 miliónov eur zvyčajne denne vyrobí od 8 až 15 áut denne až po maximálny denný výkon 29 automobilov.
Motory.
4,2 V8.
Audi R8 bol spočiatku vybavený motorom 4,2 V8. Konkrétne ide o benzínový motor z hliníkovej zliatiny s 32 ventilmi (4 ventily na valec), s využitím Fuel Stratified Injection (FSI) a zdvihovým objemom . Motor poskytuje výkon 309 kW/420 koní a 430 Nm krútiaceho momentu pri použití 98 Super Natural bezolovnatého benzínu. To je v podstate rovnaký motor ako v Audi RS4 B7, ale je upravený pre použitie mazacieho systému so suchou kľukovou skriňou. Tento V8 motor je viac prepracovaný variant existujúceho 4,2 V8, ale obsahuje priame vstrekovanie paliva (FSI) a štyri ventily na valec namiesto piatich (ako v predchádzajúcej verzii bez FSI). Taktiež používa dva reťazou poháňané vačkové hriadele v hlave valcov (DOHC) na rad valcov a využíva variabilné časovanie ventilov pre sacie a výfukové vačkové hriadele.
Voľba prevodovky je buď 6-rýchlostná manuálna prevodovka pôvodom z Lamborghini alebo v Audi vyvinutá prevodovka "R tronic", teda poloautomatická prevodovka bez spojkového pedálu s automatickým režimom radenia. Rovaké možnosti má aj Lamborghini Gallardo. Dvojspojková DSG, teraz ako "S tronic" nie je k dispozícii.
5,2 V10.
Automobilka Audi AG predstavila Audi R8 V10 dňa 9. decembra 2008. Automobil používa 5,2-litorvý FSI motor, ktorý vychádza z pohonnej jednotky, ktorú používa Lamborghini Gallardo LP560-4 (ktorý bol podľa poradia založený na motore 5,2 V10 FSI, ktorý je používaný v Audi S6 C6 a Audi S8 D3), ale je upravený na výkon 386 kW/525 koní a 530 Nm krútiaceho momentu. V porovnaní s variantom V8 je R8 V10 výkonovo posilnený. Audi uvádza, že zrýchlenie z 0 na 100 km/h za iba 3,9 sekundy, zrýchlenie z 97 na /h za 8,1 sekundy a maximálna rýchlosť je na hodnote /h. Ďalšie zmeny vo verzii V10 zahŕňajú niektoré estetické rozdiely: kompletné predné LED svetlomety (prvé na svete), interiérové vylepšenia ako 465 wattový audio systém Bang &amp; Olufsen, agresívnejší štýl karosérie, väčšie zadné brzdy a exkluzívne disky kolies. Pôvodne bolo myslené, že by R8 mala používať 5,0-litrový V10 TFSI twin-turbo motor, ktorý používa aj Audi RS6 C6, ktorý dosahuje výkon 427 kW/580 koní. Ale niektoré súčasti twin-turbo systému sa prehrievajú a jeden prototyp bol dokonca zničený ohňom na okruhu Nürburgring.